Ritratt: Miguela Xuereb Raġel sofra ġrieħi gravi wara li allegatament intlaqat minn vettura li baqgħet sejra. L-inċident seħħ fis-6.00am, fi Triq il-Wied, Ħal Balzan. Il-vettura li allegatament laqtet lir-raġel għadha ma nstabitx u l-Pulizija għaddejjin bit-tfitxija. Fuq il-post marru l-Pulizija tad-Distrett, u l-ambulanza, fejn ir-raġel ingħata l-għajnuna minn tim mediku u wara ttieħed l-isptar Mater Dei. Inħatret inkjesta mill-Maġistrat tal-Għassa Claire Stafrace Zammit. KUN MINN TAL-EWWEL LI TIRĊIEVI L-AĦĦAR AĦBARIJIET Niżżel l-App ta' Newsbook